
Nation-building: identitet, stabilitet og demokrati
Begrebet ’nation- building’ bliver brugt til at beskrive og forklare national identitet, integration og konsolidering af stat og ses ofte også som en forudsætning for demokrati.  I sin oprindelse udviklet og anvendt på den europæiske nations- og statsdannelsesproces. Senere appliceret på opbygningen af nye stater efter afkoloniseringen og som styre- og sigtemål i for international intervention og stabilisering af svage stater ifb. med borgerkrige.
Forståelsen af identitet og hvordan de forandres er vigtig, idet de færreste lande er etnisk homogene. Der indledes derfor med en mini-forelæsning, hvor der stilles skarpt på hvordan vi har fået vores identiteter. Er den nationale eller etniske identitet en vi er født med? Er den uforanderlig eller er den både foranderlig og konstrueret af politiske kræfter? Hvilken betydning har forskellige typer af identitet for konflikt og mulighederne for demokratisering?  
I øvelsesdelen appliceres den teoretiske forforståelse på Sydafrika.  Med udgangspunkt i Pieterses tekst og forskellige resultater fra opinionsundersøgelser beskrives og vurderes det officielle projekt om ‘Regnbuenationen’ fra forskellige vinkler. Dernæst benyttes uddraget fra Linz og Stepan til, at problematisere og diskutere om moderne og sene demokratier, som Sydafrika kan forfølge de Europæiske nations-building strategier.  Hvilke konflikter vil det give, - både konkret og, specielt, i forhold til demokratiforståelsen?
Forud for arrangementet læses Pieterse (2002) og uddraget fra Linz & Stepan (1996). Tabel materialet udviklet fra Afrobaromenter.com er her vedlagt.  Hvis der bliver tid gives en kort introduktion til hvordan online analyser kan foretages. Computer eller tablet medbringes. 



Spørgsmål til øvelsesdelen
1. Redegør for ANC’s nationsbygning projekt som det fremkommer i Pieterse (2002).
2. Analyser og placer henholdsvis ANC’s projekt (som ANC selv udlægger det), de etniske mindretals bekymringer og forslaget om ’Constitutionalism’ i Linz og Stepan’s (1996) typologi. 
3. Diskutér med afsæt i Pieterse (2002), Linz og Stepan (1996) og med inddragelse af tabel 1, 2 og 3 nationsdannelse i et demokratisk Sydafrika.

